Եվրասիա ավագ դպրոց-վարժարան

Եվրասիա ավագ դպրոց-վարժարան, մասնագիտացված վարժարան Հայաստանի Երևան քաղաքում։

Հանրակրթական ծրագրով ավագ դպրոցը բացվել է 1997 թվականին՝ Եվրասիա միջազգային համալսարանի հարևանությամբ։

Պատմություն 
Եվրասիա ավագ դպրոց-վարժարանը հիմնադրվել է 1997 թվականին։ Կրթօջախի դասավանդման մեթոդիկայի հիմքում ընկած է դասականի և նորարարականի զուգակցումը։

Վարժարան կարող են ընդունվել 9-րդ դասարանների աշակերտները։ Շրջանավարտներն ստանում են պետական ատեստատ։

Ավագ դպրոցի գլխավոր առանձնահատկությունը այն է, որ սովորողները կարող են ստանալ նաև մասնագիտական հոսքային գիտելիքներ (իրավագիտություն, տնտեսագիտություն, բիզնես և կառավարում, լեզվաբանություն և այլն)։

Դպրոցի տնօրինությունը կազմակերպում է նաև «Եվրասիա» ամառային դպրոցի՝ հանրապետությունում «Քայլ առաջ» ծրագրի շրջանակներում, որը նպաստում է նոր ընդունված աշակերտների ուսուցման մոտիվացմանը, նոր հմտությունների զարգացմանը ու առաջադիմության բարձրացմանը։

Ներկայումս դպրոցում գործող ծրագիրը համապատասխանում է միջազգային բակալավրիատի ծրագրին ներկայացվող պահանջներին, և շրջանավարտը կարող է մասնակցել եվրոպական համալսարանների ընդունելության մրցույթին։

Ավագ դպրոցը նաև հանրակրթական ծրագրերի շրջականերում կազմակերպում է ուսուցում արտասահմանյան երկրներում, ինչպիսիք են օրինակ Լեհաստանը, Հունաստանը (Սալոնիկի Արիստոտելի համալսարան), Մեծ Բրիտանիան, Լիտվան և այլն։

Կրթություն

Հոսքեր և ենթահոսքեր 
Դպրոցում գործում է հոսքային կրթություն։

Տնտեսագիտություն 
 Միջազգային տնտեսական հարաբերություններ
 Հաշվապահական հաշվառում և ֆինանսներ
 Մարքեթինգ և բիզնես

Տնտեսագիտական հոսքում սովորող Վարժարանի սաները միաժամանակ մասնակցում են Բիզնես դպրոցի պարապմունքներին։

Աշակերտները ծանոթանում են բիզնեսի կազմակերպման հիմունքներին, զարգացնում են ձեռնարկատիրական հմտություններ, սովորում են վաստակել, պլանավորել ծախսերը, կատարել ներդրումներ, խնայել և զբաղվել բարեգործությամբ։

Ծրագրի ընթացքում աշակերտները հանդիպում են հաջողակ գործարարների հետ և ծանոթանում նրանց փորձին։

Իրավագիտություն 
 Քրեական իրավունք
 Քաղաքացիական իրավունք
 Միջազգային իրավունք
Եվրասիա վարժարանում գործում է իրավաբանական կլինիկա։ Իրավագիտություն հոսքի աշակերտները կարող են զարգացնել իրենց տեսական գիտելիքները՝ հաճախորդներին իրավաբանական խորհրդատվություն տալու միջոցով։

Կլինիկայի շրջանակներում վարժարանի սաներն այցելում են ՀՀ արդարադատություն իրականացնող մարմիններ (դատարաններ) և իրավապահ մարմիններ (ոստիկանություն, քննչական բաժանմունք)։

Լեզվաբանություն 
 Անգլերեն լեզու և գրականություն
 Ֆրանսերեն լեզու և գրականություն
 Իսպաներեն լեզու և գրականություն

Ավագ դպրոցի աշակերտները խորացված կերպով ուսումնասիրում են անգլերեն լեզուն, դրան զուգահեռ սովորելով նաև ռուսերեն, ինչպես նաև ընտրովի կերպով ֆրանսերեն և իսպաներեն լեզուները։

Ֆիզիկա-մաթեմատիկակա 
 Մաթեմատիկա
 Ֆիզիկա
 Տեղեկատվական տեխնոլոգիաներ

Ծրագրի շրջանակներում աշակերտները ծանոթանում են տեղեկատվական ծրագրերի մշակմանը, դրանց կիրառման սկզբունքներին, զարգացման միտումներին։

Բժշկա-կենսաբանական 
 Բժշկագիտություն
 Կենսաբանություն և քիմիա

Մանկավարժական անձնակազմ 
 Սուրեն Օհանջանյան - տնօրեն Աշխարհագրական գիտությունների դոկտոր, պրոֆեսոր
 Արփի Ասատրյան - փոխտնօրեն
 Արմինե Գրիգորյան - մեթոդիստ
 Աղավնի Պարլադյան - Հայոց լեզվի և գրականության ուսուցչուհի
 Նաիրա Մուրադյան - Ինֆորմատիկայի ուսուցչուհի
 Նոնա Խոջոյան - կենսաբանության և քիմիայի ուսուցչուհի
 Հովսեփ Մարտիրոսյան - Հանրահաշվի և երկրաչափության ուսուցիչ
 Սյուզաննա Նահապետյան - Հայոց լեզվի և գրականության ուսուցչուհի
 Ալլա Ռուդենկոց - Ռուսաց լեզվի ուսուցչուհի
 Իննեսա Գևորգյան - Անգլերենի ուսուցչուհի
 Մարգարիտ Սեդրակյան - Ֆրանսերենի ուսուցչուհի
 Մարինա Ղազարյան - Հոգեբանության ուսուցչուհի
 Ալեքսան Արևշատյան - Ֆիզկուլտուրայի ուսուցիչ
 Արթուր Եղիկյան - Հայոց և համաշխարհային պատմության ուսուցիչ
 Լաուրա Ավետիսյան - Ֆիզիկայի ուսուցչուհի

Ծանոթագրություններ 

Երևանի դպրոցներ